CELEX: 62012CA0103
Language: bg
Date: 2014-11-26 00:00:00
Title: Съединени дела C-103/12 и C-165/12: Решение на Съда (голям състав) от 26 ноември 2014 г.  — Европейски парламент (C-103/12), Европейска комисия (C-165/12)/Съвет на Европейския съюз (Жалба за отмяна — Решение 2012/19/ЕС — Правно основание — Член 43, параграфи 2 и 3 ДФЕС — Двустранно споразумение за разрешаване на използването на остатъка от допустимия улов — Избор на третата държава, заинтересована от това Съюзът да разреши използването на живите ресурси — Изключителна икономическа зона — Политическо решение — Определяне на възможностите за риболов)

26.1.2015   
            
            
               BG
            
            
               Официален вестник на Европейския съюз
            
            
               C 26/2
            
         Решение на Съда (голям състав) от 26 ноември 2014 г. — Европейски парламент (C-103/12), Европейска комисия (C-165/12)/Съвет на Европейския съюз
   (Съединени дела C-103/12 и C-165/12) (1)
   
   ((Жалба за отмяна - Решение 2012/19/ЕС - Правно основание - Член 43, параграфи 2 и 3 ДФЕС - Двустранно споразумение за разрешаване на използването на остатъка от допустимия улов - Избор на третата държава, заинтересована от това Съюзът да разреши използването на живите ресурси - Изключителна икономическа зона - Политическо решение - Определяне на възможностите за риболов))
   (2015/C 026/02)
   Език на производството: френски
   
      Страни
   
   
      Жалбоподатели: Европейски парламент (представители: L.G. Knudsen, I. Liukkonen и I. Díez Parra) (C-103/12), Европейска комисия (представители: A. Bouquet и E. Paasivirta) (C-165/12)
   
      Ответник: Съвет на Европейския съюз (представители: A. Westerhof Löfflerová и A. de Gregorio Merino)
   
      Страни, встъпили в подкрепа на ответника: Чешка република (представители: M. Smolek, E. Ruffer и D. Hadroušek), Кралство Испания (представител: N. Díaz Abad), Френска република (представители: G. de Bergues, D. Colas и N. Rouam), Република Полша (представители: B. Majczyna и M. Szpunar)
   
      Диспозитив
   
   
               1)
            
            
               Отменя Решение 2012/19/ЕС на Съвета от 16 декември 2011 година за одобряване от името на Европейския съюз на декларация относно предоставянето на възможности за риболов във водите на ЕС на риболовни кораби, плаващи под знамето на Боливарска република Венецуела в изключителната икономическа зона към брега на Френска Гвиана.
            
         
               2)
            
            
               Правните последици на Решение 2012/19/ЕС се запазват до влизането в сила в разумен срок, считано датата на постановяване на настоящото съдебно решение, на ново решение, взето на правилното правно основание, а именно член 43, параграф 2 ДФЕС във връзка с член 218, параграф 6, буква а), подточка v) ДФЕС.
            
         
               3)
            
            
               Осъжда Съвета на Европейския съюз да заплати съдебните разноски.
            
         
               4)
            
            
               Чешката република, Кралство Испания, Френската република и Република Полша понасят направените от тях съдебни разноски.
            
         
      (1)  ОВ C 157, 2.6.2012 г.